கேள்வி: இராசேந்திர பிரசாத் (நுரையீரல் மருத்துவர்) பற்றி நீங்கள் என்ன அறிந்துள்ளீர்கள்?
பதில்: இராசேந்திர பிரசாத் ''(Rajendra Prasad )'' இந்தியாவின் உத்தரப் பிரதேசம் மாநிலத்தின் தலைநகரான இலக்னோவைச் சேர்ந்த ஒரு மார்பு மருத்துவர் மற்றும் நுரையீரல் மருத்துவப் பேராசிரியர் ஆவார். இலக்னோ பல்கலைக்கழகத்தின் கீழ் இயங்கி வந்த கிங் சியார்ச்சு மருத்துவக் கல்லூரியில் பிரசாத் 1974 ஆம் ஆண்டு மருத்துவத்தில் இளநிலை பட்டமும் 1979 ஆம் ஆண்டு முதுநிலை பட்டமும் பெற்றார். சில காலத்திற்கு பின் பிரசாத் தான் படித்த மருத்துவப் பல்கலைக்கழகத்திலேயே ஆசிரிய உறுப்பினராக பணியில் சேர்ந்து பின்னர் நுரையீரல் மருத்துவத் துறையின் தலைவரானார். உத்தரப்பிரதேச மாநில கிராம மருத்துவ அறிவியல் மற்றும் ஆராய்ச்சி நிறுவனம் மற்றும் புது தில்லி பல்கலைக்கழகம் வல்லபாய் படேல் மார்பு நிறுவனம் ஆகியவற்றின் இயக்குநராகவும் பணியாற்றினார். தற்போது இவர் மருத்துவ கல்வி இயக்குநராகவும், பேராசிரியர் மற்றும் துறைத் தலைவராகவும், ஈரா பல்கலைக்கழகத்தின் கீழ் இயங்கிவரும் ஈரா இலக்னோ மருத்துவக் கல்லூரியின் நுரையீரல் மருத்துவப் பேராசியர் மற்றும் துறைத்தலைவராகவும் பணிபுரிகிறார். இலக்னோ நகரத்திலுள்ள அலிகஞ்ச் பகுதியில் சொந்தமாக மருத்துவமனை தொடங்கி நடத்தி வருகிறார். இந்தியாவில் மருத்துவத் துறைக்காக வழங்கப்படும் மிக உயர்ந்த விருதான மரு. பி. சி. ராய் விருது 2010 ஆம் ஆண்டு இந்திய மருத்துவக் கழகம் இராசேந்திர பிரசாத்திற்கு வழங்கிச் சிறப்பித்தது.